Elämme hyvin poikkeuksellista aikaa ja saammekin runsaasti kysymyksiä palvelussuhteeseen liittyen. Tässä muutamia nostoja.

Poikkeusoloihin liittyen valmiuslain asetuksilla voidaan poiketa - Työaikalaki, vuosilomalaki, irtisanomisaika

Toimenpiteiden tulee olla tarpeen koronavirusepidemian vuoksi, eikä niillä saa vaarantaa työturvallisuutta tai työntekijän terveyttä. Työnantajan on myös pidettävä huolta työstä johtuvan kuormituksen tasaisesta jakautumisesta ja mahdollisuudesta palautua työn rasituksesta

**Tilapäinen siirto toisiin tehtäviin:** Työnantajan työnjohto-oikeuksiin liittyen voidaan toteuttaa työntekijän tilapäinen siirto toiseen tehtävään, jonka kesto voi olla Kvtes:n mukaisesti max 8 viikkoa.

* Tilapäisen siirron toteuttaminen edellyttää yhteistoimintamenettelyä, ja tähän riittää esim. työntekijän ja esimiehen välinen keskustelu, johon työntekijällä on aina mahdollisuus pyytää mukaan tukihenkilöksi esim. luottamusmies. Tilanteesta olisi hyvä laatia pöytäkirja, josta ilmenee, että siirto tapahtuu työnantajan työnjohto-oikeudella (direktio-oikeus).
* Uutta työsopimusta tai työsuhteen muutosilmoitusta ei tule allekirjoittaa, mutta tilapäiseen siirtoon tulee suostua työantajan yksipuolisella päätöksellä.
* Poikkeusolojenkin aikana tulee muistaa, että työntekijän tulee saada ja tarvittaessa vaatia riittävä perehdytys uuteen työtehtäväänsä.

**Jäsentiedote**

**Kymsoten Tehyläisille**

* Jos siirto aiheuttaa työntekijälle kohtuutonta haittaa (esim. työmatka tai lastenhoitojärjestelyt), kannattaa yrittää neuvotella työnantajan kanssa vaihtoehdoista.
* Siirron johdosta työntekijän työaika voi muuttua (esim. yleistyöajasta jaksotyöhön). Muutos ei kuitenkaan voi tapahtua kesken listan.
* Mikäli tilapäisen siirron vuoksi matkakulut lisääntyvät normaalityömatkaan verrattuna, olet oikeutettu hakemaan työnantajalta matkakorvauksia tavanomaisia matkakustannuksia ylittävältä osalta.
* Mikäli tilapäinen siirto kestää yli 2 vk ja uudessa tehtävässä on korkeampi palkka, tulee sinun saada se heti muutosajakohdasta lukien. Mikäli taas palkka on alempi, saat 8 viikon ajan entistä palkkaasi. - Viranhaltijan kohdalla toimitaan viranhaltijalain mukaisesti.

**Vuosilomat / kesäloma,** toistaiseksi 1.5. alkavia lomia ei ole vahvistettu ja tämän valmiuslain käyttöönotto mahdollistaa, mikäli koronatilanne sitä edellyttää. Yksittäisten lomapäivien myöntäminen on kuitenkin mahdollista.

**Työvelvoitteen käyttöönotto:** Tehyn kanta on, että työvelvoitteen käyttöönotto on äärimmäinen keino varmistaa terveydenhuoltojärjestelmä poikkeusoloissa. Asetuksessa on selkeästi oltava kirjattuna ensisijaiset keinot riittävän työvoiman varmistamiseksi ja jos nämä ei riitä, on mahdollista ottaa käyttöön työvelvollisuus.

Työvelvoitteen toteutuksen hoitaa työvoimaviranomainen eikä työnantaja.

**Työsuojelu:** Työsuojeluun liittyvissä kysymyksissä, kuten suojavarusteet ja työturvallisuus, pyydämme olemaan yhteydessä työsuojeluvaltuutettuihin.

**KVTES** tilanne 1.4:

* Neuvottelut jatkuvat valtakunnan sovittelijan johdolla
* Kymsotessa toistaiseksi voimassa olevat paikalliset sopimukset ovat edelleen jälkivaikutuksella voimassa, mukaan lukien paikallinen sopimus kutsurahan maksamisesta.

**Määräaikaiset paikalliset sopimukset:** kliinisen lisätyön sopimusta on jatkettu toukokuun loppuun

* kun uusi pääsopimus saadaan, voidaan tilanteen salliessa käynnistää paikallisten sopimusten neuvotteluja

Ajantasaista tietoa löytyy kattavasti www.tehy.fi sivuilta ja erityisesti UKK (usein kysytyt kysymykset), joita päivitetään koko ajan. Mikäli et löydä vastausta, voit kysyä asiaa luottamusmiehiltä tai laittaa kysymyksen sähköisen asiointipalvelun kautta Tehyyn. <https://www.tehy.fi/fi/korona>

**Yhteydenotot**

Jaana Salovaara p. 040 4833 218, jaana.salovaara@kymsote.fi Plm koti-, asumis- ja hoivapalvelut sekä kuntoutuspalvelut



Kirsi Kekki p. 044 2231 870, kirsi.kekki@kymsote.fi

Plm Psykososiaaliset ja kehitykselliset palvelut, strategiapalvelut sekä johtamisen tukipalvelut

Eija Lantta p. 044 2231 684, eija.lantta@kymsote.fi

Plm Terveyden- ja sairaanhoidon palvelut sekä vastaanottopalvelut

2